ლუპენ III: კალიოსტროს სასახლე
ლუპენ III: კალიოსტროს სასახლე (იაპონ. ルパン三世 カリオストロの城 რუპან სანსეი: კარიოსუტორო ნო შირო?, "Lupin the Third: Castle of Cagliostro") — 1979 წლის ანიმე, გადაღებული ჰაიაო მიაძაკის მიერ, რომელიც აგრეთვე ფილმის სცენარისტია. ეს არის მეორე ფილმი, რომელიც ეფუძნება Monkey Punch-ის არსენ ლუპენ III-ის თავგადასავლებს, მანგის სერიიდან ლუპენ III. იგი არის მიაძაკის, როგორც რეჟისორის, სადებიუტო ნამუშევარია. მანამდე ჰაიაო მუშაობდა Toei Animation-ის და TMS Entertainment-ის ფილმებზე. ფილმის სიუჟეტით, ქურდი არსენ ლუპენ III წარმატებით აყაჩაღებს სამორინეს, მაგრამ აღმოჩნდება, რომ ფული ყალბია. იგი მიემართება კალიოსტროს ქვეყანაში და ცდილობს გაქცეული კლარისას გრაფ კალიოსტროს ხალხისგან გადარჩენას.